laion/Wikipedia-Exotic huggingface dataset:
פנאיוטיס רטסוס

פנאיוטיס רטסוס (ביוונית: Παναγιώτης Ρέτσος, באנגלית: Panagiotis Retsos, נולד ב-9 באוגוסט 1998 ביוהאנסבורג שבדרום אפריקה) הוא כדורגלן יווני המשחק באולימפיאקוס ובנבחרת יוון בעמדת הבלם. רטסוס נודע במשחק הראש שלו ובתרומתו הגדולה להתקפה על אף היותו שחקן הגנה. רטסוס נולד ביוהנסבורג להורים יוונים. כילד וכנער שיחק באולימפיאקוס, ובקיץ 2016 הועלה לקבוצה הבוגרת על ידי מאמנו ויקטור סאנצ'ס. הופעת הבכורה של רטסוס בקבוצה הבכירה של אולימפיאקוס הייתה בפלייאוף העלייה לליגה האירופית מול ארוקה. עד לסיום עונת 2016/17 ערך רטסוס 18 הופעות והבקיע שני שערי ליגה במדי אולימפיאקוס, וזכה עמה באליפות ליגת העל היוונית, בעונה בה ספגה הקבוצה 16 שערי ליגה בלבד. רטסוס ואולימפיאקוס הגיעו באותה עונה לשמינית גמר הליגה האירופית, שם הודחו על ידי בשיקטש. באותה עונה, בפברואר 2017, במשחק הגביע מול אטרומיטוס, שימש רטסוס כקפטן, והיה לקפטן הצעיר ביותר של הקבוצה אי פעם, בגיל 18 שנים, חמישה חודשים ושלושים יום. יכולתו הטובה של רטסוס בעונה זו משכה התעניינות ממועדונים רבים. את עונת 2017/18 פתח רטסוס באולימפיאקוס, ובאוגוסט 2017 נמכר לבאייר לברקוזן מהבונדסליגה תמורת 15.75 מיליון לירה שטרלינג, וחתם על חוזה בקבוצה לחמש שנים. בספטמבר 2017 ערך רטסוס את הופעת הבכורה שלו בבונדסליגה, בניצחון 0–4 על פרייבורג, ונבחר כאיש המשחק. באפריל 2018 הבקיע רטסוס את שער הבכורה שלו בבאייר לברקוזן, שהיה גם השער הראשון שלו בקריירה המקצוענית, בניצחון 1–4 על ר.ב. לייפציג. עד לסיום עונת 2017/18, ערך רטסוס 24 הופעות ליגה, וסיים עם הקבוצה במקום החמישי בבונדסליגה. באוגוסט 2018, במהלך ההכנות לפתיחת העונה, סבל מפגיעה בשריר הארבע ראשי ואובחן כסובל מדלקת בגידים ברגל ימין. הפציעה השביתה אותו מפעילות במשך חודש וחצי ולקראת סוף אוקטובר שב לסגל הקבוצה. המשחק הראשון בו שותף היה נגד קבוצת לודוגורץ ראזגרד במסגרת הליגה האירופית בסוף חודש נובמבר. לאחר כחצי שעה מתחילת המשחק נאלץ לצאת בעקבות פציעה בשרירי ירך שמאל. בינואר 2020, לאחר שלא ערך הופעות במחצית הראשונה של עונת 2019/20, הושאל רטסוס לשפילד יונייטד מהפרמייר ליג עד לתום עונת 2019/20. רטסוס נולד בדרום אפריקה, והיה יכול לבחור אם לשחק בנבחרת דרום אפריקה, אך בחר לשחק בנבחרת יוון, אליה הוא משתייך במוצאו האתני. את הופעת הבכורה שלו ערך רטסוס בתיקו 0-0 מול נבחרת אסטוניה באוגוסט 2017, במסגרת מוקדמות מונדיאל 2018. רטסוס ויוון כשלו להעפיל למונדיאל 2018 עצמו. עם אולימפיאקוס: אליפות ליגת העל היוונית: 2016/17 קונפרנס ליג: 2023/24 תארים אישיים: השחקן הצעיר של השנה בליגת העל היוונית: 2016/17 מדיה וקבצים בנושא פנאיוטיס רטסוס בוויקישיתוף פנאיוטיס רטסוס, באתר Transfermarkt פנאיוטיס רטסוס, באתר Soccerway פנאיוטיס רטסוס, באתר BDFutbol פנאיוטיס רטסוס, באתר WorldFootball.net פנאיוטיס רטסוס, באתר National Football Teams פנאיוטיס רטסוס, באתר FootballDatabase.eu פנאיוטיס רטסוס, באתר ESPN
פורמולה 1 עונת 1965

עונת 1965 היא העונה ה-16 של אליפות הפורמולה 1 שאורגנה על ידי הפדרציה הבינלאומית לרכב (FIA). ג'ים קלארק ניצח שישה מתוך עשרת המרוצים בעונה וזכה באליפות הנהגים בפעם השנייה. קבוצת לוטוס זכתה באליפות היצרנים בפעם השנייה הנקודות בכל מרוץ הוענקו לנהגים שסיימו באחד מששת המקומות הראשונים. בחישוב נקודות האליפות הובאו בחשבון 6 התוצאות הטובות ביותר בלבד. הנקודות המופיעות בסוגריים כוללות את סך הנקודות שהושגו בעונה. הטבלה כוללת רק נהגים שצברו נקודות במהלך העונה הטבלה כוללת רק יצרנים שצברו נקודות במהלך העונה מדיה וקבצים בנושא פורמולה 1 עונת 1965 בוויקישיתוף תוצאות מרוצי העונה באתר Formula1.com. סיכום העונה באתר MotorSport Magazine.
אהבתה מרתיחה את מי האמבט

אהבת מרתיחה את מי האמבט (ביפנית: 湯を沸かすほどの熱い愛, באנגלית: Her Love Boils Bathwater) הוא סרט דרמה יפני משנת 2016 שבוים על ידי ריוטה נקאנו. הסרט נבחר ליצג את יפן בפרסי האוסקר אך בסופו של דבר לא הועמד. לאחר שפוטבה מאובחנת עם סרטן, היא מקווה להתאחד עם בעלה שעזב אותה ולבנות את יחסיה עם בתה המתבגרת. פוטבה סאצ'ינו (ריאה מיאזווה) אזומי סאצ'ינו (האנה סוגיסאקי) קאזוהירו סאצ'ינו (ג'ו אודאגירי) טאקומי מוקאי (טורי מאטסוזאקה) איוקו קאטסה (אוי איטו) קימי סקמאקי (יוקיקו שינוהארה) טאקימוטו (טארו סוראגה) בשנת 2016 הסרט קיבל מספר פרסים של אקדמיה לקולנוע של יפן, פרסי חושי ופרסים נוספים. אתר האינטרנט הרשמי של אהבתה מרתיחה את מי האמבט אהבתה מרתיחה את מי האמבט, ברשת החברתית אקס (טוויטר) "אהבתה מרתיחה את מי האמבט", במסד הנתונים הקולנועיים IMDb (באנגלית) "אהבתה מרתיחה את מי האמבט", באתר AllMovie (באנגלית) "אהבתה מרתיחה את מי האמבט", במסד הנתונים הקולנועיים KinoPoisk (ברוסית) ארז דבורה, ביקורת סרט: "אהבתה מרתיחה את מי האמבט" - יפני סוחט דמעות, באתר ynet, 9 ביולי 2018 "湯を沸かすほどの熱い愛". eiga.com. נבדק ב-1 באוגוסט 2018. {{cite web}}: (עזרה) בלייר, גאווין (5 בספטמבר 2017). "Oscars: Japan Selects 'Her Love Boils Bathwater' for Foreign-Language Category". The Hollywood Reporter. נבדק ב-1 באוגוסט 2018. {{cite web}}: (עזרה)
פיג'ו ROA

פיג'ו ROA (באנגלית: Peugeot ROA) היא מכונית משפחתית גדולה מתוצרת יצרנית הרכב האירנית Iran Khodro (אנ'), שם מלא: "Iran Khodro Corporation" (בפרסית: "ایران‌خودرو") אשר יוצרה בין השנים 1996–2013. דגמי ה"פיג'ו ROA" התבססו על דגמי פיג'ו 405 מתוצרת פיג'ו הצרפתית ויוצרו ברישיון "פיג'ו". 4 דלתות - סדאן, 5 דלתות - משפחתי 5 מושבים דגמי "פיג'ו ROA" משרתים כמוניות 1.6 ליטר 1.7 ליטר (משנת 2010) 4 צילינדרים בטור מנוע 4 פעימות בלוק מנוע: ברזל יצוק קוטר צילינדר - 87.3 ס"מ כל צילינדר בנוי מאלומיניום גליל צילינדר - 67.6 מ"מ רצף הצתה: 1-3-4-2 "פיג'ו ROA" "פיג'ו ROA" "פיג'ו ROA" (משמאל) "פיג'ו ROA" - מבט למנוע "פיג'ו ROA" - מבט לחזית הרכב פיג'ו 405 - עליו מבוסס דגם ה-"פיג'ו ROA" פיג'ו 405 מדיה וקבצים בנושא פיג'ו ROA בוויקישיתוף פיג'ו ROA, סרטון באתר יוטיוב פיג'ו ROA, בביצוע "פיג'ו ROA" - מונית באירן, סרטון באתר יוטיוב יצרן הרכב האיראני "Iran Khodro" presstv.com/detail.aspx "פיג'ו ROA" autocade.net/index.php/Peugeot_Roa "פיג'ו ROA" (בפרסית) car.ir/IKCO/ROA "פיג'ו ROA" (בפרסית) donya-e-eqtesad ראו סרטון מס' 2 ביו-טיוב
IKCO Dena

IKCO Dena היא מכונית משפחתית מתוצרת יצרנית הרכב ה-איראנית IKCO (יצרנית מותגי רכבי נוסעים) חברת בת של Iran Khodro (אנ') (שם רשמי: Iran Khodro Corporation, שם בפרסית: ایران‌خودرو, שם לשעבר: Iran National) אשר מיוצרת מאפריל, 2011 ועד היום. יש לציין שהייצור ההמוני התחיל בשנת 2015 ונמשך עד היום. חברת "Dena" האוקראינית החליפה את "Iran Khodro" בשווקים הלא מקומיים, בשיווק דגמי "IKCO Dena" לאחר התחלת הייצור ההמוני. "LX" "ELX" מנוע קדמי הנעה קדמית 4 דלתות סדאן 5 נוסעים תאומה בין 0 - 97 קמ"ש היא 11.7 שניות חלון גג (אופיונלי) בקרת שיוט מערכת ניווט מחיר היחידה - 12,000 - 13,000 דולר (נכון לשנת 2015) מחיר היחידה לייצוא: 14,000 דולר (דגם"LX"), 18,000 דולר (דגם "ELX") ב-7 החודשים הראשונים של שנת 2015 יוצרו 8,437 יחידות היצרן מתכנן לייצא כ-15,000 יחידות בשנה 2 כריות אוויר לנהג ולנוסע הקדמי, 2 כריות צד חגורות בטיחות קדמיות ואחוריות ABS - מערכת למניעת נעילה בבלימה מערכת EBD - לחלוקת עומס הבלימה בין הגלגלים היגוי טלסקופי (מתקפל בהתרסקות) אורות בטיחות על הדלתות אורות ערפל קדמיים ואחוריים UV חוסמת משקפיים דגם "IKCO Dena" דגם "IKCO Dena" דגמי "IKCO Dena" על פס הייצור IKCO Arisun IKCO Runna IKCO Samand Soren IKCO Dena Plus פיג'ו פארס מדיה וקבצים בנושא IKCO Dena בוויקישיתוף IKCO Dena, סרטון באתר יוטיוב IKCO Dena, סרטון באתר יוטיוב דגמי "IKCO Dena" ikcopress.com/EN/News.aspx?docID דגם "IKCO Dena" - מפרט ikco.ir/en/Product דגמי "IKCO Dena" persiankhodro.com/en/show_news דגמי "IKCO Dena" המתוכננים לייצוא ikcopress.com/EN/News.aspx דגם "IKCO Dena" - אבזרי בטיחות ikco.ir/en/Product.aspx?ID
אליפות העולם בכדוריד 1954

אליפות העולם בכדוריד 1954 היא אליפות העולם השנייה והיא נערכה על ידי איגוד הכדוריד העולמי. הטורניר התקיים בשוודיה בין ה-13 בינואר ל-17 בינואר 1954. המשחקים נערכו במספר ערים. משחקים על המדליות נערכו בגטבורג. מפת הערים המארחות בשוודיה   לונד גוטבורג וקשה כריסטיאנסטאד יונשפינג ארברו מלמה נבחרת שוודיה העפילה לאליפות ללא מקודמות כמארחת התחרות. בין 10 קבוצות נוספות (כולם מאירופה) שנרשמו לתחרות נערכו משחקי העפלה ומנצח של כל זוג השתתף באליפות. הקבוצות חולקו ל-2 בתים. מנצחי הבתים נפגשו למשחק האליפות, סגנים למשחק על המקום השלישי ואחרונות בבית נפגשו במשחק על המקום החמישי. נבחרת גרמניה כללה ספורטאים מגרמניה המערבית ומגרמניה המזרחית. המשחקים נערכו בגטבורג, ארברו וינשפינג. המשחקים נערכו בלונד, כריסטיאנשט ומלמה. במשחק האליפות שנערך בגטבורג שוודיה נפגשה עם גרמניה וניצחה 17:14. במשחק על המקום השלישי שנערך בגטבורג צ'כוסלובקיה נפגשה עם שווייץ וניצחה 24:11. במשחק על המקום החמישי שנערך בוקשה דנמרק נפגשה עם צרפת וניצחה 23:11. מידע באתר איגוד הכדוריד העולמי נתונים מאתר טודור66
Saipa Quick

Saipa Quick (בפרסית: کوییک) היא מכונית משפחתית בתצורת האצ'בק 5 דלתות, מתוצרת יצרנית הרכב האיראנית SAIPA (אנ') (שם מלא: "Saipa Motor Corporation") אשר מיוצרת מנובמבר 2017 ועד היום. בסוף דצמבר 2017 פרסם השבועון "AzerNEWS" היוצא לאור באזרבייג'ן, כי דגמי "Saipa Quick" מתוכננים לייצוא ללבנון. 5 דלתות מנוע קדמי מסוג "M15" מנוע הנעה קדמית סייפה טיבה מדיה וקבצים בנושא Saipa Quick בוויקישיתוף Saipa Quick, סרטון באתר יוטיוב Saipa Quick, סרטון באתר יוטיוב Saipa Quick, סרטון באתר יוטיוב דגם "Saipa Quick" financialtribune.com/articles/economy-auto/61229/irans-saipa-rebuked-for-quick-naming דגם "Saipa Quick" (בפרסית) کوئیک ۳۳ میلیونی؛ 'جایگزین پراید آبان به بازار می‌آید'". BBC Persian. 19 July 2017. Retrieved 2017-07-27. דגם "Saipa Quick" financialtribune.com/articles/auto דגם "Saipa Quick" (באיטלקית) autodato.com/2017/12/el-saipa-quick-es-la-nueva-propuesta-de-la-firma-irani דגמי Saipa Quick - לייצוא azernews.az/region דגם "Saipa Quick" בהשקה (בפרסית) bbc.com/persian/iran דגם "Saipa Quick" בהשקה (בפרסית) "کوئیک سایپا: قیمت، نمای داخلی، معایب، مزایا،مشخصات و ثبت نام فروش اقساطی و اطلاعات دیگر در رسانه خودرو – اخبار خودرو ز رسانه خودرو". اخبار خودرو از رسانه خودرو (in Persian). 7 March 2017. Retrieved 2017-07-27.
כריסטינה מהסן

כריסטינה מהסן (בגרמנית: Christine von Hessen; ‏ 29 ביוני 1543 - 13 במאי 1604), הייתה בתו של פיליפ הראשון, רוזן הסן, ואשתו של אדולף, דוכס הולשטיין-גוטורפ. כריסטינה נולדה ב-29 ביוני 1543 בקאסל, לפיליפ הראשון, רוזן הסן ולכריסטינה מסקסוניה, בתם של גאורג, דוכס סקסוניה וברברה יגלו. בצעירותה קיבלה כריסטינה הצעת נישואין מאריק הארבעה עשר, מלך שוודיה, אולם ההצעה לא יצאה לבסוף אל הפועל. ב-17 בדצמבר 1564 התחתנה כריסטינה עם אדולף, דוכס הולשטיין-גוטורפ, ובחתונה פרצה שערורייה, לאחר שהאורחים צרכו כמויות רבות מדי של אלכוהול. בשנת 1565 פרצה שרפה בטירת גוטורפ, אשר כילתה את כל רכושה האישי של כריסטינה. כריסטינה תמכה בכנסיות ובבתי ספר, והעניקה מלגות לתלמידים עניים לצורך לימודי תאולוגיה. בנוסף, היא התעניינה ברפואה, ואף ייצרה תרופות משלה. בשנת 1586 מת בעלה אדולף, ולאחר מותו סייעה כריסטינה לבנה פיליפ נגד חברי המועצה. בשנת 1590 הלחינה כריסטינה מזמורי תהילים ושירים רוחניים, וב-13 במאי 1604 היא מתה בקיל. ב-17 בדצמבר 1564 התחתנה כריסטינה עם אדולף, דוכס הולשטיין-גוטורפ, ממנו נולדו לה 10 ילדים: פרידריך השני, דוכס הולשטיין-גוטורפ (1568–1587). סופיה מהולשטיין-גוטורפ (1569–1634), התחתנה עם יוהאן השביעי, דוכס מקלנבורג-שוורין. פיליפ, דוכס הולשטיין-גוטורפ (1570–1590). כריסטינה מהולשטיין-גוטורפ (1573–1625), התחתנה עם קרל התשיעי, מלך שוודיה. אליזבת מהולשטיין-גוטורפ (1574–1587). יוהאן אדולף, דוכס הולשטיין-גוטורפ (1575–1616). אנה מהולשטיין-גוטורפ (1575–1625), התחתנה עם אנו השלישי, רוזן פריזיה המזרחית. כריסטיאן מהולשטיין-גוטורפ (1576–1577). אגנס מהולשטיין-גוטורפ (1578–1627). יוהאן פרידריך מהולשטיין-גוטורפ (1579–1634), הנסיך-בישוף של ברמן, ליבק ופרדן. מדיה וקבצים בנושא כריסטינה מהסן בוויקישיתוף כריסטינה מהסן, באתר "Find a Grave" (באנגלית)
אוגוסטה, נסיכת דנמרק

אוגוסטה, נסיכת דנמרק (בדנית: Augusta af Danmark; ‏8 באפריל 1580 - 5 בפברואר 1639), הייתה בתו של פרדריק השני, מלך דנמרק ואשתו של יוהאן אדולף, דוכס הולשטיין-גוטורפ. אוגוסטה נולדה בטירת קולדינגוס שבממלכת דנמרק, לפרדריק השני, מלך דנמרק ולסופיה ממקלנבורג-גיסטרוב, בתם של אולריך השלישי, דוכס מקלנבורג-גיסטרוב ואליזבת מדנמרק, דוכסית מקלנבורג. ב-30 באוגוסט 1596 התחתנה אוגוסטה עם יוהאן אדולף, דוכס הולשטיין-גוטורפ, ממנו נולדו לה 8 ילדים. בשנת 1610 החליף בעלה את הכומר הלותרני בכומר קלוויניסט, ובעקבות כך סירבה אוגוסטה להגיע לכנסייה המלכותית, והייתה הולכת ברגל עד לכנסייה הלותרנית בשלזוויג. בשנת 1616 מת בעלה, ובנה פרידריך השלישי, דוכס הולשטיין-גוטורפ עלה לשלטון במקומו. מיד לאחר מות בעלה החזירה אוגוסטה את הכומר הלותרני לתפקידו. בשנת 1631 הסתכסכה אגוסטה עם אחיה כריסטיאן הרביעי, מלך דנמרק, על חלוקת נחלותיה וירושתה של אמם, ובשנת 1632 הגנה אוגוסטה על הסופרת השוודית אנה אובנה הוייר, בעת שברחה מפני המלכה השוודית מריה אלאונורה מברנדנבורג. אוגוסטה התגוררה בטירת הוזום, אותה קיבלה כנדוניה, וב-5 בפברואר 1639 מתה בטירתה. ב-30 באוגוסט 1596 התחתנה אוגוסטה עם יוהאן אדולף, דוכס הולשטיין-גוטורפ, ממנו נולדו לה 8 ילדים: פרידריך השלישי, דוכס הולשטיין-גוטורפ (1597–1659). אליזבת סופיה מהולשטיין-גוטורפ (1599–1627), התחתנה עם אוגוסט, דוכס סקסוניה-לאוונבורג. אדולף מהולשטיין-גוטורפ (1600–1631). דורותיאה אוגוסטה מהולשטיין-גוטורפ (1602–1682), התחתנה עם יואכים ארנסט, דוכס שלזוויג-הולשטיין-זונדרבורג-פלן. הדוויג מהולשטיין-גוטורפ (1603–1657), התחתנה עם אוגוסט, רוזן פפאלץ-זולצבאך. אנה מהולשטיין-גוטורפ (1605–1623). יוהאן מהולשטיין-גוטורפ (1606–1655). כריסטיאן מהולשטיין-גוטורפ (1609). מדיה וקבצים בנושא אוגוסטה, נסיכת דנמרק בוויקישיתוף אוגוסטה, נסיכת דנמרק, באתר "Find a Grave" (באנגלית)
אפסר

אַפְסָר (באנגלית: Halter) היא מערכת של רצועות על ראש בעל חיים או הצוואר, לרוב אצל חיות מבויתות, המאפשרת להוביל אותם. בניגוד לרסן האפסר אינו מאפשר לשלוט במדויק בתנועות החיה ולבצע פעולות כגון רכיבה. מקור המילה אפסר מפרסית afsār. עם ביות בעלי החיים הגדולים המשמשים לעבודה ומשא נאלצו בני האדם למצוא שיטות המאפשרות להוביל את בעלי החיים ממקום למקום או לקשור אותם בנקודה מסוימת כדי שלא יברחו. האפסר הפשוט ביותר היה שימוש בחבל הקשור סביב צוואר הבהמה אך שיטה זו לא הייתה יעילה עם חיות גדולות כגון פרה מאחר שהכוח הרב של החיה היה עדיף על היכולת של האדם למשוך אותה. אחד השכלולים של האפסר הוא לכרוך את החבל סביב הראש ולא הצוואר כך שמשיכה בחבל מסבה את ראש החיה ומעודדת אותה ללכת בכיוון הרצוי. ”במה בהמה יוצאה ובמה אינה יוצאה: יוצא הגמל באפסר ונאקה - בחוטם”(משנה, מסכת שבת – פרק ה, משנה א) אלטרנטיבה נפוצה לאפסר היא הנזם, טבעת המושחלת דרך מחיצת האף ואליה קשור חבל. מכיוון שחוטם הוא אזור רגיש אצל בעלי חיים רבים מספיקה משיכה קלה בחבל כדי להסב את ראש החיה ולהובילה בכיוון הרצוי. רֹאשִׁיָּה - כל מערכת רצועות הנלבשת על הראש כגון אפסר, או רסן (מכונים גם בהתאמה, ראשיית בית וראשיית רכיבה). אַפְסָר - מערכת של חבלים או רצועות הנבשות על הראש ומאפשרת להוביל את החיה. רְצוּעַת הָעֹרֶף, עָרְפִּית - נכרכת סביב העורף. רְצוּעַת הַלְּחָיַיִם, לֶחְיוֹנִית - רצועות הנמתחות לאורך הלחיים. רְצוּעַת הַסַּנְטֵר, סַנְטֵרִית - הרצועה מתחת לסנטר. רְצוּעַת הַחֹטֶם, חָטְמִית - הרצועה מעל החוטם או שם כולל לרצועות סביב החוטם. רְצוּעַת הַגָּרוֹן, גְּרוֹנִית - הרצועה מתחת לגרון. רְצוּעַת הַאַפְסָר - הרצועה שנמתחת בין רצועת הגרון לרצועת החוטם. משמשת לעיתים להחזיק את ראש החיה או לקשור אליה חבל ההובלה. טבעת קשירה - טבעת המחברת בין רצועת האפסר לרצועות החוטם, אליה מחובר לעיתים חבל ההובלה. מדיה וקבצים בנושא אפסר בוויקישיתוף
קירנן שיפקה

קירנן ברנאן שיפקה (באנגלית: Kiernan Brennan Shipka; נולדה ב-10 בנובמבר 1999) היא שחקנית אמריקאית. ידועה בעיקר בשל גילום דמויותיהן של סאלי בת' דרייפר בסדרה "מד מן" (2007–2015), ב. ד. היימן בסדרת האנתולוגיה "אויבות" (2017), דיבוב הדמות ג'ינורה בסדרה "האגדה של קורה" (2012–2014) וסברינה ספלמן בסדרה "הרפתקאותיה המצמררות של סברינה" (2018–2020). שיפקה נולדה בשיקגו שבאילינוי שבארצות הברית. אמה היא ארין אן ברנאן ואביה הוא ג'ון יאנג שיפקה, מפתח נדל"ן. לה אחות. מגיל חמש היא מתאמנת בשיעורי ריקודים סלוניים. כשהייתה בת שש, משפחתה עברה ללוס אנג'לס, קליפורניה, על מנת לתמוך בקריירת המשחק שלה. שיפקה החלה לדגמן לעיתונים מסחריים כשהייתה תינוקת. כחלק מאנסמבל השחקנים של "מד מן", היא זכתה בפרס איגוד שחקני המסך לביצועים יוצאי דופן על ידי אנסמבל בסדרת דרמה ב-2008 וב-2009. שיפקה זכתה לשבחים על משחקה ב""מד מן". כשהוא נקב בשמה כמועמדת החלומות בקטגוריה "שחקנית אורח יוצאת הדופן בסדרת דרמה" עבור פרס אמי, המבקר דייל רו מ-"Austin, Texas American-Statesman" העיר, "השחקנית בת ה-10 כל כך השפיעה בדמותה של סאלי דרייפר המתוסבכת בעונה הקודמת שזה נראה מוזר שרק עתה היא קודמה לתפקיד ראשי בסדרה. אם התפקיד של שיפקה בהמשך הסדרה - התמודדות עם משבר הנישואין של הוריה וכניסה לגיל ההתבגרות בשנות ה-60 הסוערות - יישאר מדהים כפי שהיה בעונה השלישית, זוהי משאלה נועזת שיכולה להתגשם בשנה הבאה." אף על פי שבתחילה הופיעה בסדרה בתפקיד משני, קודמה שיפקה לתפקיד ראשי עם תחילת העונה הרביעית של "מד מן". שיפקה קיבלה את התפקיד לאחר שביצעה שני אודישנים. בנוסף לעבודתה ב"מד מן", הופיעה שיפקה בסרטים "הפרחים בעליית הגג" משנת 2014 ו"בתו של בלאקוט" משנת 2015. בשנת 2014, נכנסה שיפקה לרשימת "25 בני נוער המשפיעים ביותר של 2014" על ידי מגזין טיים. באותה שנה, "IndieWire" כלל אותה ברשימה "20 השחקנים מתחת לגיל 20 ששווה לצפות בהם". בשנת 2017, גילמה שיפקה בתפקיד משני את דמותה של ב. ד. היימן, בתה של בטי דייוויס, בעונתה הראשונה של הסדרה "אויבות". בינואר 2018, הוכרז ששיפקה עתידה לגלם את דמותה של המכשפה סברינה ספלמן בסדרה "הרפתקאותיה המצמררות של סברינה" מבית נטפליקס. בשנת 2019 שיחקה בקומדיה רומנטית לכבוד חג המולד בשם "כשהשלג יורד" בבימויו של לוק סנלין. הסרט מבוסס על ספר בעל אותו שם. מדיה וקבצים בנושא קירנן שיפקה בוויקישיתוף קירנן שיפקה, ברשת החברתית פייסבוק קירנן שיפקה, ברשת החברתית אקס (טוויטר) קירנן שיפקה, ברשת החברתית אינסטגרם קירנן שיפקה, ברשת החברתית טיקטוק קירנן שיפקה, במסד הנתונים הקולנועיים IMDb (באנגלית) קירנן שיפקה, באתר AllMovie (באנגלית) קירנן שיפקה, באתר Rotten Tomatoes (באנגלית) קירנן שיפקה, באתר Metacritic (באנגלית) קירנן שיפקה, במסד הנתונים הקולנועיים KinoPoisk (ברוסית) קירנן שיפקה, באתר MusicBrainz (באנגלית)
טריזמוס

טריזמוס (בעברית: עווית הלסת) היא תופעה המתבטאת במגבלה בפתיחת הלסת, בכאב עז בהנעת הלסת או בחוסר יכולת מוחלטת להזיזה. בדרך כלל מקור הבעיה הוא עצבי, אך קיימים גורמים אפשריים רבים לטריזמוס שאינם ממקור עצבי. רוב רובם של מקרי הטריזמוס הם זמניים וחולפים מעצמם לאחר פרק זמן קצר יחסית, אך במקרים נדירים קיימים גם מקרים של טריזמוס קבוע שלא נפתר מעצמו עד לקבלת טיפול רפואי או תרופתי מתאים. במקרים קיצוניים במיוחד ונדירים מאוד טריזמוס עלול להיות מצב מסכן חיים. לטריזמוס גורמים אפשריים רבים, ביניהם: טראומה באזור הפה ו/או הלסת שבר באזור הפה ו/או הלסת פריקת לסת הרדמה מקומית באזור הפה ו/או הלסת הרדמה כללית תופעת לוואי של סוקסיניל כולין הרעלת סטריכנין צריכת סמים אופיאטיים טטנוס שבץ מוחי פרכוסים דלקת פרקים הזרקה מהירה של התרופה אטומידאט. טריזמוס באתר HealthHype
וילהלם קריזולי

וילהלם קריזולי (בגרמנית: Wilhelm Crisolli;‏ 20 בינואר 1895 – 12 בספטמבר 1944), היה מפקד בכיר בוורמאכט שפיקד על כוחות במלחמת העולם השנייה. קריזולי נולד ב-20 בינואר 1895 בברלין, שהשתייכה לאימפריה הגרמנית. עם פרוץ מלחמת העולם הראשונה, ב-4 באוגוסט 1914 התגייס לצבא הגרמני הקיסרי, והצטרף לרגימנט היגר ה-4, ולחם בשורותיו במהלך המלחמה. ב-1 במאי 1915 הועלה לדרגת לויטננט, ובמאי 1917 הועבר לרגימנט המילואים ה-15. בסתיו 1917 הוא חזר לרגימנט ה-4 כקצין תקשורת, ובקיץ 1918 הועבר בחזרה לרגימנט המילואים ה-15, ולחם בשורותיו עד סוף המלחמה. על פעולותיו בקרבות קיבל את עיטורי צלב הברזל דרגה ראשונה ושנייה, וצלב הכבוד של מלחמת העולם 1914/1918. לאחר המלחמה נשאר קריזולי ברייכסווהר, ומילא בו תפקידי פיקוד ומטה. ב-1 בפברואר 1930 הוא הועלה לדרגת האופטמן, וב-1 בנובמבר 1935 הוא הועלה לדרגת מיור. ב-1 באוגוסט 1938 הוא הועלה לדרגת אוברסט לוטננט, וב-10 בנובמבר הוא מונה למפקד פלוגה 1 ברגימנט הרובאים ה-9. עם פרוץ המלחמה היה קריזולי מפקד פלוגה 1 ברגימנט הרובאים ה-9, ולחם עמה במהלך המערכה בפולין כחלק מהדיוויזיה הקלה ה-2, וב-1 באפריל 1940 מונה למפקד הגדוד ה-3 ברגימנט הרובאים ה-8. ב-3 ביוני 1940 הוא מונה למפקד הרגימנט, ולחם עמו במהלך המערכה על צרפת ובמהלך מבצע ברברוסה, כחלק מדיוויזיית הפאנצר ה-8, וב-15 ביולי 1941 קיבל על פעולותיו את עיטור צלב האבירים של צלב הברזל. ב-1 באוגוסט 1941 הוא הועלה לדרגת אוברסט, וב-31 בינואר 1942 נפצע קשה באחד הקרבות. ב-1 במאי 1942 מונה למפקד חטיבת הרובאים ה-13, אשר הפכה זמן קצר לאחר מכן לחטיבת הפאנצרגרנדיר ה-13, וב-1 בדצמבר 1942 מונה למפקד דיוויזיית הפאנצר ה-13. ב-20 במאי 1943 הוא מונה למפקד הדיוויזיה הממונעת ה-16, אשר הפכה לאחר מכן לדיוויזיית הפאנצרגרנדיר ה-16, ולחם עמה בקרבות באיטליה. ב-1 ביולי 1943 הוא מונה למפקד הדיוויזיה ה-333 למשך 10 ימים, וב-14 ביולי מונה למפקד דיוויזיית הפאנצר ה-6 למשך כחודש, ולחם עמה בקרב קורסק. ב-25 בנובמבר 1943 הוא מונה למפקד דיוויזיית השדה של הלופטוואפה ה-20, וב-1 בפברואר 1944 הועלה לדרגת גנרל מיור. ב-12 בספטמבר 1944 נהרג קריזולי בפיסטויה על ידי מארב של פרטיזנים איטלקים, ולאחר מותו הועלה לדרגת גנרל לוטננט. וילהלם קריזולי באתר lexikon-der-wehrmacht בגרמנית
הדיוויזיה ה-333 (ורמאכט)

הדיוויזיה ה-333 (בגרמנית: 333. Infanterie-Division), הייתה דיוויזיה של הוורמכאט במהלך מלחמת העולם השנייה. הדיוויזיה הוקמה ב-15 בנובמבר 1940, על בסיס אלמנטים מהדיוויזיות ה-76 וה-293, והועמדה תחת פיקוד רודולף פילץ. הדיוויזיה הוצבה ביולי 1941 בברטאן, כחלק מהארמייה השביעית, ונותרה בצרפת עד לפברואר 1943. לאחר מכן נשלחה הדיוויזיה לאוקראינה, שם לחמה בקרבות הקשים באגן הדונייץ ובקרב דנייפר כחלק מארמיית הפאנצר הראשונה, וב-2 בנובמבר 1943 הושמדה הדיוויזיה. רודולף פילץ (15 בנובמבר 1940 - 10 בדצמבר 1942) גרהרד גראסמן (10 בדצמבר 1942 - 22 במרץ 1943) רודולף פון צודי (22 במרץ 1943 - 1 ביולי 1943) וילהלם קריזולי (1 ביולי 1944 - 10 ביולי 1943) ארווין מני (10 ביולי 1943 - 2 בנובמבר 1943) אודות הדיוויזיה באתר lexikon-der-wehrmacht
IKCO Arisun

IKCO Arisun הוא טנדר קטן מסוג "Coupé utility" (אנ'), מתוצרת יצרנית הרכב ה-איראנית IKCO (יצרנית מותגי רכבי נוסעים) חברת בת של Iran Khodro (אנ') (שם רשמי: Iran Khodro Corporation, שם בפרסית: ایران‌خودرو, שם לשעבר: Iran National) אשר מיוצר משנת 2015 ועד היום. דגם ה-"IKCO Arisun" מבוסס על דגם הטנדר פיג'ו 405 מתוצרת יצרנית הרכב הצרפתית פיג'ו. מיוצר ברישיון. בשנת 2015 יוצאו לעיראק במשלוח הראשון כ-5,000 יחידות של הדגם. מנוע קדמי מסוג "1.7L 8v IKCO OHVG2 engine" 2 נוסעים (נהג + נוסע) מכל דלק: 52 ליטר היגוי: סוג הידראולי בסיוע כוח בלמים: הידראולי 4 ערוצים, חזית: דיסקים מאווררים, אחוריים: תופים ABS - מערכת למניעת נעילה בבלימה מערכת EBD - לחלוקת עומס הבלימה בין הגלגלים מיזוג אוויר מערכת MP3 IKCO Dena IKCO Runna IKCO Samand Soren IKCO Dena Plus מדיה וקבצים בנושא IKCO Arisun בוויקישיתוף IKCO Arisun, סרטון באתר יוטיוב IKCO Arisun, סרטון באתר יוטיוב IKCO Arisun, סרטון באתר יוטיוב דגם "IKCO Arisun" 2.Jump up ^ Arisun Launched in IKCO Tabriz, IKCOPress דגם "IKCO Arisun" - מפרט טכני ikco.ir/en/Product.aspx?ID=236&Section=2&Series=Arisun+Pickup דגם "IKCO Arisun" מיוצא לעיראק בשנת 2015 financialtribune.com/articles/economy-auto/31077/arisun-pickups-in-skd-for-iraq דגם "IKCO Arisun" - מפרט חלקי ikco.ir/en/Product.aspx
דיוויזיית השדה ה-20 של הלופטוואפה

דיוויזיית השדה ה-20 של הלופטוואפה (בגרמנית: 20. Luftwaffen-Feld-Division), הייתה דיוויזיה של הוורמכאט במהלך מלחמת העולם השנייה. הדיוויזיה הוקמה ב-1 בנובמבר 1943 בדנמרק, והועמדה תחת פיקוד אריך פרונהופר, אשר הוחלף עד מהרה בווילהלם קריזולי. ב-1 ביוני 1944 שונה שם הדיוויזיה לדיוויזיית הסער ה-20 של הלופטוואפה, והיא הועברה לאיטליה, שם לחמה בקרבות על הקו הגותי. ב-12 באוקטובר 1944 נהרג קריזולי על ידי מארב של פרטיזנים איטלקים, וב-28 בנובמבר 1944 פורקה הדיוויזיה ושרידיה צורפו לדיוויזיית הפאנצר ה-26. אריך פרונהופר (1 בנובמבר 1943 - 25 בנובמבר 1943) וילהלם קריזולי (25 בנובמבר 1943 - 10 ביולי 1943) אריך פרונהופר (10 ביולי 1943 - 28 בנובמבר 1944) דיוויזיית השדה ה-20 של הלופטוואפה באתר lexikon-der-wehrmacht דיוויזיית השדה ה-20 באתר lexikon-der-wehrmacht דיוויזיית הסער ה-20 של הלופטוואפה באתר lexikon-der-wehrmacht